SAL-kajuitpersoneel staak oor kostoelaagFoto: ANA Nagenoeg 1 300 lede, sowat 85%, van kajuitpersoneel neem glo aan die staking deel en eis dat hul internasionale kostoelaag van $130 (R1 710) na $170 (R2 236) verhoog word. Volgens die South African Cabin Crew Association (SACCA), wat die werkers verteenwoordig, is die toelaag die afgelope ses jaar nie aangepas nie. SAL het intussen bevestig daar is vertragings en kansellasies weens die stakings. Tlali Tlali, woordvoerder van SAL, het gesê vlugte wat vroegoggend van kusstede moes vertrek, is die ergste geraak deur die stakings. Tlali het gesê die vereiste aantal kajuitpersoneellede is nie tans beskikbaar om sekere vlugte te kan bedryf nie. “SAL sal deurlopend kommunikeer oor watter opsies beskikbaar is om die uitwerking van die vertragings te probeer beperk.” Reisigers kan SAL nader vir meer inligting: Johannesburg-inbelsentrum: 011 978 1111 of 0861 606 606 Webwerf: www.flysaa.com Facebook: www.facebook.com/flysaa Twitter: Twitter.com./flysaa